पाएं अपने शहर की ताज़ा ख़बरें और फ्री ई-पेपरडाउनलोड करें
सिंहेश्वर में सोमवार की देर रात आई आंधी- तूफान में काफी नुकसान हुआ है। सबसे ज्यादा महत्वपूर्ण मामला मेडिकल कॉलेज एंड अस्पताल का है। आंधी के कारण लगभग 23 घंटे बाद तक मेडिकल कॉलेज में बिजली बहाल नहीं हो सकी। मेडिकल कॉलेज के प्राचार्य डॉक्टर गौरीकांत मिश्रा ने बताया कि आंधी के बाद से ही बिजली नहीं आ रही है। जिसके कारण पूरे कॉलेज का काम बाधित हो रहा है। सभी इन्वर्टर भी पूरी तरह से डिस्चार्ज हो गए हैं। उन्होंने यह भी बताया कि बिजली बहाल करने में एलएंडटी और बिजली विभाग के बीच बन नहीं पा रहा है। दोनों एक- दूसरे पर थोप रहे हैं। बिजली विभाग के द्वारा इस कार्य को एलएंडटी के द्वारा करने की बात कही गई। जबकि एलएंडटी के द्वारा बिजली विभाग के द्वारा कार्य करने की बात कही गई। हालांकि जब एलएंडटी को कार्य करने के लिए कहा गया तब उनके द्वारा इंजीनियर की तबीयत त खराब होने की बात कही गई है। कहा कि बिजली विभाग का एक रुपए भी बकाया कॉलेज पर नहीं है। जबकि नौ करोड़ रुपए पहले ही जमा कर दिया गया है। कॉलेज में जेनरेटर में एक घंटे में 99 लीटर डीजल की खपत होती है। मजबूरन जेनरेटर को चालू कराया गया। व्यवस्था को बहाल करने के लिए खुद डीडीसी और एसडीओ भी लगे हुए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn